Ka nu…ka ra tlung zikte thlang - Chinland Today Media\nKa nu…ka ra tlung zikte thlang\nMarch 21, 2009 3:59 am·0 comments\nBy- Salai Asang\nKhawfing catnak ding zing vangar an khuang riangro thlang. Khawdai pawn in vaphun kip in an aw mawi suah in sersiamtu Cung Pathian an rak cawimawi ve…tawk fang a rei in tlang kam kil in ni a hawng suak riangro…kan sungkua kimte ih kan to khawmnak le ka nui rawl suannak kan tapi te tla ka vawn hmu…ka nui aw nem te cun “Tho thlang law ka fa hniang na hawi le tla cu partlan vate bawh ding in tlang an liam theh zo, na hawi le dung va thlun in rawl hmeh in sum ve lo ding maw?” ti mi awka te kha…\nSem mawng ka si laiah hi leitlun si daan thei lo in sunghno ka nu le pa, ka nu le nau duhdawtnak sung in ka rak thanglian. Ni le thla tik cu le caan le kum khhal an mai si dan vek ten an rak her liam rero bang in kei khal ka tak sa le ka thinlung khal than lam pan ih a her ve vivo. Ka nui duhdawtnak cun ka thu I ral el siang dah lo ih ka fa hniang mi bang ve nak dingah ti in sur le sa suk le so lak ah na rak vak tawi, na duhdawtnak hnawi ti thlum in, in rak cawm, na duhdawtnak biazai nem in, in lawm ih na duhdawtnak an kaa nemte thawn zandai thlapa vang lawm phah in in rak awi theu…\nCutin, pitling lam pan ih ka thanlen hnu ah thian rual thleidannak le thil sual ka tuah pang khal ah ka nu na duhdawtnak cun thinlung mitthli fawr phah te in, ka fa hniang na va tuah sual pang maw tiih na awka te kha ka rak thei thiam dahh lo. Sihmanseh in rak ngaithiam thotho ka nu, harsat ka tawn caan ah na thin ka bangter ih, nawmnak le thiltha ka tuah canah in rak lawm hliaphlo theu tu ka nu ka nu…\nAw…aw..na duhdawtnak hi a thuk in a va sang em…ka nu na duhdawtnak thlacamnak cu ka hrangah hriamnam thabik in rak pek ih thlawsuah malsawmnak in suahtir hnu ah a hmun ringring mi hnangam nak in, in cemcilh a kumkhua in…\nAsi, ka nu, thin hngamten rak um ko aw…ka nu..na duhbikmi nafa, na fa hrang ih na duhbikmi an sim vairang catial, siangbawimang fung zawm ve dingin…ka ra thlung zik te thlang…na awka thlumte ih in rak hmuah ding khi thlir phah in….\n“Joy Of Giving Week” [ Aipuang takih Peksuah Zarh ]


CM Salai Lian Luai Matupi mipi pawlin duhphawrhnak neih ding – Buannel News\nCM Salai Lian Luai Matupi mipi pawlin duhphawrhnak neih ding\nDecember 16, 2018 Buannel News Chin News, Latest, NEWS 0\nChinram Matupi Kha-Yaing (မတူပီခရိုင္ရံု) saknak ding hmunram thuhla thawn pehpar in tualsung mipipawl cun thaisun, December 17, ah Chinram Chief Minister Salai Lian Luai cu duhphawrhnak an nei ding tiah thuthang theih a si.\nMatupi khawpi ah hin vengṭhen panga (5) a um ih vengṭhen pali (4) in himi Kha-Yaing (မတူပီခရိုင္ရံု) saknak ding hmunram an duhlonak pholang in duhphawrhnak an nei ding a si. Vengṭhen panga sungah, စန္းေဘာန္၊ ခိုေဘြ၊ ေလာင္ဗန္း၊ ငလား vengpawl in duhpawrhnak an nei ding.\nMatupi khawpi ih um, tualsungmi pakhat cun “Matupi Kha-Yaing saknak ding hmunram an ruahmanmi hi khawleng ah a si ih, ralkap umnak thawn a naiawk tuk hihi tualsung mipi in kan duhlonak san bik a si. Hnaṭuantupawl lakah nunau khal an telve ding ruangah, an hrangah a himlo tiah kan ruat. Tuihlan ihsin hi thu thawn pehpar in vawi tam zet Ca thawn kan rak simthei ko nan Chinram cozah lam in ziang thuhla hman a sia a ṭha in khirh dahlo a si” tiah a sim. Zalen.


Online Camibuai Hrang Net Um Ṭhatnak Hramlak Ah Ca A Zoh Ringring – Vapual Auaw\nCovid 19 boruak ruangah ram tamsawn ih tlawng tamzet khar a si ih net ṭhatnak ram ahcun online ih cazir a lar zet. Ahleice in Covid 19 nat tamzetnak India ram cu tuini tiang tlawngkai thei ding dinhmun a si lo ih hramthok tlawng ihsin phunsang tlawng tiang online in tlawngkai thluh a si.\nIndia ram Maharashtra State Koukan peng Kankavali khua ih um Sunita khal Mumbai Goregaon College ah MBBS zirlai a si ih covid 19 boruak ruangah an tlawng cu online lawngin cazir ve a si. Zokhal tlawginn ah riak in cazir an um lo ih lockdown hlanah an khua ciarah tlunter thluh an si. Sunita khal khua a thleng cu a duhvekin ca a zir thei lo ih an inn in net a hmu thei lo.\nNet umnak hmun cu a hawl vivo ih an khua ihsin ke in minute 25 tluk feh ṭulnak hmunah net ṭhazet a hmu. Cunah cun a nau thawn bukte an sak ih cazirnak le zohnak ah a hmang. Zinglam nazi 7am in cazir a thok ṭheu ih sun cawlh caan ah rawl zawh in a tlung ṭheu. Rawl ei khawh veten cazirnak bukte cu a pan sal ih zanlam nazi 6 tiang hramlak bukte ahcun ca a zir ih a zoh ringring.\nHivek in a zuamnak, ca zir theu cu a rualpi pawl in an hmuh tikah mak an tizet, a zuamnak an uar tukih Mumbai khawpi ah ṭhawn ve dingin an sawm rero nan, sumpai tampi cem in Mumbai khawpi ah inn a sang thei fawn lo,Camibuai an ṭheh hlan sung cu hramlak net umnak hmunah ca zoh in camibuai tuah fel a tum a si. ( Maharashtra Times )


Mizoram Central Jail Ihsin Mi 5 Tlan Suak - Chinland Today Media\nMizoram Central Jail Ihsin Mi 5 Tlan Suak\nJune 13, 2012 5:28 pm·3 comments\nTualbawm thla ni 12, zan 10:30pm hrawngah Aizawl Central Jail ihsin thawngtla mi 5 an tlan suak.\nMizoram Central jail Aizawl ihsin damsung thawng tla ding mi 4 le kum 7 sung thawngtla ding mi 1 cu Thawnginn kulhnak lungdawl tlun ih thirhling kulh sângahkai liamin, an tlan suak. Tlansuak pawl cu-\n1. MD Mister (vai) kum 28, Bihar\n2. Kaplianthanga, Ngur khua,\n3. Budhi Joy Riang, Chilui khua, Tripura lam mi\n4. Baire Riang (21) Bethany khua, Pangbal lam khuasuak le\n5. Myo Kyi @Lalhmingthanga (kawlram mi) pawl an si.\nMD Mister (28) hi, fala Lalremsiami, Rebuplic Veng, kum 2004 ih thattu kha a si ih, damsung thawngtla ding ih timi a si. Kaplianthang hi kum 2004 ah khan Tiau kap ih tual a rak thah ruangah damsung thawngtla dingin a thuhla relmi a si. Budhi Joy Riang (24) le Baire Riang hi, an rualpi 3 thawn mi paisa lak sakin an thah cih ruangah damsung thawngtla dingih timi a si. Myo Kyi (34) hi, kumtling lo ihpi case ruangah 2010 ah khal kaih a rak si zo, kum 7 thawngtla ding ih thu rel a si.\nAn tlan suah daan cu, cell khat sungah room 4 um in, room 2 cu a lawng, room 2 ahcun mi 3 veve an um. Cell hi, a leng ih tawh(tala) an kalh lawng siloin, room tinah tawh kalh thluh an si. Himi room ih um, mi pakhat cu a tlan suak ve lo. Cu pai’ sim daan ahcun, room khat lam ih mi pakhat in, kan sangka kalhnak tawh cu a ra ong ih, ka rualpi 2 cu a hruai suah hnu ah tawh in kalh khum sal. Nazi 1 hnu lawngah duty na sim ding tiah in ti a ti. Hi pa hin, tlan suah an tum thu, zianghman a theih ve lo thu khal a sim tel. Tawhfung (cahbi) hi ziangtin an nei thei ti hi, palikpawl in an thei suak thei hrih lo. An tawh pawl cu an retnakah kimten a um fawn, palik pawl an mang a bang zet.\nTlan suak ve lo pa cun an tlan ihsin minute 20 hrawngah duty a report ih, thawnginn kulh sung ih an umlai an rin ruangah an hawl ciamco ih, an tlansuahnak hnuhma an hmu. Thawnginn kulhnak thirhlingnei parah an puan sih ih vawkin, an tlan suak thei si ah an zum thu an sim. An hnipuan pawl, kedam 3 le an rawlei ding ih an ken mipawl khal an tan ta. Wacth tower tampi a um ih, tui an tlan suahnak ngêlcel ahhin duty an um lo ti a si.\nTlan suak tu mi 5 pawl hi, a hlan ih an umnak ihsin, tlan suah tum in, an umnak room an rak virh ong ruangah hitawk hmun (cell) ih an khum betnak san a si. A tlan suak ve lo pa cu an ration dawnmipawl a rak fir thup t’heu ruangah hitawk hmunah khum a si tiin a rak zum. Himi thu kan ngan tiangah zohman an kai ngah hrih lo.\nLPS Special report\nRangvamual Le Phunchawng Um Kawlram Mi Pawl Tlung Rero\nMizoram Central YMA In Ramdang Mi Hawl Thok Sal Ding\nFalam khawpi sungih Laikumthar hman daan\nSSA-S Palai Pawl Naypyidaw Ah Feh Ding!\non June 14, 2012 at 2:22 am\nThawngtla panga lak ih pali cu an kaih sal zo thu, ni 14/6/12 zingah “LPS Chibai Mizoram” cun a phuang. An kaih ngah hrih lo mi hi, Kawlram mi Myoe Kyi a si.\non June 15, 2012 at 4:49 pm\ncu tete!!! a va rapthlak um ve………an tlan suah dan cu…….\nkawlram pa cu kawlram lam a thleng zo si pei cu??????????????????


Mizoram MST Bus Cangsual Ah Mi 16 Thi - Chinland Today Media\nMizoram MST Bus Cangsual Ah Mi 16 Thi\nMarch 3, 2012 4:03 pm·5 comments\nNi 3.3.2012 zarhte ni, sunlai 12:30 hrawngah Mizoram MST Bus MZ-01G/9038, Aizawl ihsi Vaitin pan (minung 34 to mi) cu, Darlawn khawn lan (km 1 hrawng ih hla) ah a Accident ih, a hmunah minung 9 an thi cih! Darlawn Damdawi inn lamah mi 7 thi bet lala in, hi ca kan ngan tiangah mi 16 an thi zo ti a si. Hliamhma tuar bese taktak an um hnuaihni lai ruangah thi zat hi an pun bet lai zum a si.\nMithi hmin pawl-\n1. Rinmawii (32) D/o\n2. Pahlira (54) S/o Hminga\n3. Thamami W/o Pahlira\n4. Lalngilneii W/o Lalthudika\n5. Lalsawmliani W/o Tlangruata\n6. Rosanga H/o\n7. Tlangrochhingi W/o Rosanga,\n8.Engmawii W/o Thangliana\n10. Rothagkimi W/o Autea,\n11. Lalthanzama Sunhluchhip\n12. F. Lalthanglian, Driver,\n14. lalnuntluangi (2) D/o Lalthianghlima, Luangmual\n16. SK Batra P&E Department\npawl an si.\nDarlawn khua ihsin Sihbial zin (PWD pumpelh zinhlun) ah an tlan ih, lamzin black-top lo a sivekin a nêm deuh ih, “zinthlang lam kan nêk deuh ruangah nuamte te’h liam thla in, hlapi (tivâ) tiang kan riil ih Bus tlun khuh khal a thlong, linglet zawngin a um” tiah Bus cuangtu pakhat cun a sîm. An cangsual daan hi, an cangsualnak bul ih nu pakhat feh cun a rak thei ngêlcel ih, Darlawn leh a kiangkap khuapawl cu a pun khawm ih runsuah hna leh thilri thiar suah hna, tlawmngai in a t’uan cih a si.\nAccident nak hmunah hin DC, Aizawl, SP Aizawl leh MST Asst. Director, MST pawl an feh hngal ih, Transports Minister Pu PC Zoramsangliana, Pu H. Rohluna, Minister leh Pu H. Darzika, Transport Secy pawl khal mipi thlamuan dingin an feh.\nPu PC Zoramsangliana, Transport Minister cun a Department comi a sivekin ka mawh a si tiah Minister ihsin Bannak, Chief minister hnenah a theh lut cih. An pawm le pawm lo cu CM thu a si ding. Mithi le hliam pawl hi, Darlawn Hospital ah lak an si ih, Doctor a um lo laifang a si ruangah Aizawl le Khawruhlian Medical team pawl an feh ih a hmunah post mortem hngal an si ding. Accident thuhla a theih veten Chief minister Pu Lalthan Hawla cun Transports le Forests minister pawl, Magistrat le palik pawl a fial hngal ih mithi cu Aizawl ih post mortem sese t’ul loih a hmun ih ti hngal dingah Doctor le a t’ul mipawl a fial cih a si. Aizawl Civil hospital khal ralring aw ringring dingah a theihter bet.\nCM cun Magisterial Inquiry a din hngal. Bialtu MLA Pu Pianmawi cu hi thilthleng a theih veten cangsualnak hmun a pan hngal ih, Aizawl DC le SP in thlun bokin, DGP Pu Lalrokhuma Pachuau cun first batalion Doctor Lalparliana le a t’hihruai pawl a fial ve hngal a si. Pu Zoramsangliana cun Mithi sungte a tuarpi thu le hliamtuar pawl an t’hatsuah lohli theinak dingah a duhsak thu a sim hai.\nNi 3.3.12 thotho, zanlam nazi 2:00pm hrawngah khan Lunglei ah LPK Truck a cangsual ih, minung 21 cuang in, hliam tenau an tuar thluh ih, vant’hat ah thi cu an um lo ti a si.\nSimon LCF KL says:\non March 4, 2012 at 8:02 am\nA va rapthlak ve aw!\non March 4, 2012 at 10:47 am\nan zangfah thla tuk aw.\non March 5, 2012 at 2:57 am\nminung kan nun nak hi ziang hman a va silo ve ……\nhi mi thu in study kan lak cio pei uh PT thu ah hnget uh si\non March 5, 2012 at 3:29 pm\nthlacannak in a hlei in bawmuh si.\nZoawi Biakbai says:\non March 6, 2012 at 8:33 am\nZumcia vekin, Transport Minister Pu Zoramsangliana ih bannak thehluh cu CM Pu Lal Thanhawla in a pawm loh thu ni 6/3 sunhlan ah khan a phuang suak.


Chin State NLD Party Sungthu a hnawk deuh deuh! by Thonga Thonga - The Chin Times\nThe Chin Times > Thuthang > Chin News > Chin State NLD Party Sungthu a hnawk deuh deuh! by Thonga Thonga\nBREAKING NEWS: Chin State NLD Party Sungthu a hnawk deuh deuh!\n1. Zawi tongkam tha hman hlawh lo hin,thudik puang dumdo keng khaw! Kan Chinram boruak vun thlirin NLD party an tla ruangro zik ta! Ziangruangah? NLD media le NLD hrangih hehlehmang law tiih tlangau pawlin an suahsan cupco ta!\n2. International level khalih kan mithiampawl Chin party ah an lut supso ta! Ziangruangah?\nTu’i kan MP le Minister pawl zohman politician an um lo. Ruahnak in Upgrade thei non lo pawl,tar umkhawm thlir an si.\n3. Chin state NLD party EC le kan minister pawl cu; ram le miphun hrang politics khel lo’n စီးပွားရေး(business)politics long si an rak thiam.An policy sangbik cu lamzin tuah,tlawng iin sak,siizung le airport bak rel ding an thei cuca lo.\n4. NLD party an ring awsual zik ta! Ziangruangah? party politics le local politics an thiam lo.An thiam mi cu tiamkam policy in tuhi an feh.Zahau tlangtluanah tlawng iin kan lo sahsak ding,khaw karlak zin kan lo cehsak ding ti’n an campagin vutvo ta! Asina’n mi an fimthluh zo.Tlak vuangvo bak hmabak an nei lo.\n5. Laimi ka si titu cun,lai party ah vote pek thluh ding. Ziangruangah,laimi pumkhat awknak daltu cu NLD party hi a si.Ma’i miphun party vote pek nak cang na thiam lo sile sentlungpawng khit luatlo men aw.Culosile ka U Dr.Than Bil Luai hnenah zamrangin piahawk ter lohli aw.\nNote: Ma’i sinak theiciangtu cun,politics ih a vision cu ram le miphun dinsuah hi si a politics.\nHminsin: Himi thu hi Thonga Thonga in a Facebook ih a post mi kan post sawngmi a si. Original a nganmi a hnuai ah siar theih;\nThonga Thonga ih Wall Post\nPrevious Article Rev. Gabriel Biak Lian Sum ih Home Crusade Nak ah Khawsia ih um hnawhmi Piangthar\nNext Article Bualkhaw In Sunglawi Zetin CNLD Hotu An Hmuak


NLD Ih Kan Laimi MP Pawl hin Chin Miphun Damnak An Aupi Ngam Maw? - The Chin Times\nThe Chin Times > Lawrkhawm > Thlirnak > NLD Ih Kan Laimi MP Pawl hin Chin Miphun Damnak An Aupi Ngam Maw?\nNLD Ih Kan Laimi MP Pawl hin Chin Miphun Damnak An Aupi Ngam Maw?\nPolitics ahcun, palbettu hnuaiih kunih rawl hmuh aiin, lungrualnakih mahte haiawk a ropi sawn.Palbet tu'n palbetmi politics ah kan fim an pang.\nဟုက်ကဲ့ ဆရာ POLICY\n1.✍Laitlang NLD cu National party an si vekin, ram le miphun hrang policy an nei dah lo ding.\n2.✍Laitlang NLD hruaitupawl cu; Ram le Miphun damnak policy cu a rel hman an rel ngam lo.ဟုက်ကဲ့,ဟုက်ကဲ့ ti bak an rel ngam lo.An rel ngammi cu; Pu Nothankap relsiat le ဟုက်ကဲ့ ဆရာ ti bak rel ngam le policy an nei lo.\n3.✍National party cu;Central thuthuih um an si.Laitlang NLD cun,mithmai kilmi pahnih an nei.Pakhatnak cu;Pi Suh, pahnihnak cu;Union authority pawl an si.\n4.✍NLD tantupawlih tanfung cu; Pi Suhin in duhsak an ti. Awmtawkte cun a lo duhsak ve reng keicu,amah bomtu nan sisi.Asile,mi hnuaiih hlawfa tlakih eihmuh na duh tawk ahcun,ziangtik hmanah na hmaihngal dah lo ding ti thei aw.\nZuk: Thawnga Thawnga\n5.✍Kawlthluak theih na duh sile anmah bomtu siter in duh. Miphun party ih lungrual in phang.Tainginta pawl kan palbet thei lo kei ti an phang bet.Tainginta hmuahhmuah kan lungrual thluh an phang bet.\nNational party bawmtu zohman Union authority Kaalong-ah an telh lo.UEC ah an tello.Election Commission ah an telh lo.Department Head ah laimi kan umthei lo.Palice le Army khalah sangpi a thlen theih loh ti thei aw.\n6.✍Pi Su kyi ih thinlung lannak ding cu,tainginta pawlin mah le tlangkulh party hril tling cio sehla a lungput a lang vurvo ke!\n7.✍ Politics ahcun, palbettu hnuaiih kunih rawl hmuh aiin, lungrualnakih mahte haiawk a ropi sawn.Palbet tu’n palbetmi politics ah kan fim an pang.\n8.✍Kawl ngian na theih duh asile ziangtik hmanah State 7 pawl demand a pek cun in pe lo ding.Coalition government si thei dingin miphun party vote tlin a tul.Central ministry form nak dingah,tlangkulh(state)7 tello in,ministry vun form zik hai sehla an lungput a langfiah ke!.\nNote: Sal sicingih pumpuar aiin, Cozah tuahnak dingah miphun kan sinak lanter ka uar sawn. – Thawnga Thawnga\nPrevious Article NLD Cozah in Khawte Pannak Zaten Mawtaw Zin Kan Lai Thluh An Ti, Asinan….\nNext Article A Ruang Umlo In A Nulepa le A Tlawngkaipi Pawlin Ruak Suunnak An Nei


Somalia Ram Bomb Puak - Chinland Today Media\nSomalia Ram Bomb Puak\nDecember 8, 2009 7:06 pm·0 comments\nMizansunih Somalia ram khawpi Mogadishu ih thihcilh Bomb puakah minung 22 an thi. Hi Bomb tipuak tuhi Somalia ram Cozah cun an ram sungih Al-Sahabab Tapung pawl an puhih, Asinan Al-Sahabab Tapung pawlcun hi Bomb tipuak tu an silo thu an puangve.\nHi Bomb hi Shamo Hotel kiangih puak a siih, mithi pawl lakah Minister 3 an thitel. Al-Sahabab Tapung leh Tapung dang pawlin an khawpi Mogadishu leh an ram hmun kaupi ziangmawzat cu an thu neihnak hnuai ah an retih an duh tiktik ah buainak an tuah suak ttheu.\nAl-Sahabab Tapung hotu Sheikh Ali Mohamud Rage cun Bomb tipuak tuhi Cozah lam minung an si a zum thu a sim veih, mi huatthu rello mipi vangtlang harsat nak tuahcu an pawl thiltum mi a silo ruangah hi Bomb puakah hin ziangti zawng hmanin an hnamhnawih awklo thu a sim.\nTapung hotu Mohamud Rage cun hi Bomb puah hlante ah Bomb puahnak hmun Hotel ihsin Cozah lam mi pawimawh hrekkhat ansuak ih cu ruangah an mah Cozah hotu pawl karlakih ngaih awklo nak ruangih phiar thup awknak ih an puahmi a si ticu fiangzetin a lang a si a ti. Mizansunih Bomb puahnak hmunhu hi Banadir University ihsi camibuai ong minung 43 pawl Graduattion Day an hmannak hmun a siih, hi tlawngta pawl Certificate an pek laiah Bomb hi a puak a si.\nInformation Minister, Dahir Mohamud Gelle in a sim nakah mi pakhat nunau vekih thuam aw in Bomb hi a tipuak tiah a sim. Hi Bomb puakih mithi lakah Health Minister, Qamar Aden Ali, Education Minister, Ahmed Abdulahiwaayell leh Higher Education Minister, Ibrahim Hassan Addow khal an thi telih Sports MInister, Saleban Olad Roble khal nazetin hriamhma a tuar.\nSomalia ram President, Sheikh Sharif Ahmed cun hi bomb puakcu an ramih siatnak nasazet thlentu a si a ti. Somalia ram hi kum 20 lenglo Cozah mumal umlo in Tapung pawlin an ti buai ringring.\nSyria Ram Khawpi Ah Bomb A Puak\nIran News Network Correspondent in a sim nakah Mizansunah Syria ram khawpi Damuscus ah Cozah thu pawimawh ih khualtlawng pawl to mi Bus sungah Bomb a puakih minung 6 an thi ih midang ziangmaw zatin hriamhma an tuar tiah a sim.\nHi Bomb puahnak hmunhi Shia Muslim hmun thianghlim Zeinab Shrine kiangte ih Petrol pump ah a siih Petrol an thunlai fangih puak a si, Bomb puakhi a cahtuk ruangah minung taksa parh nawi leh thisen pawlcu a parh nelnel ih Bus khal a siat nasazet tiah an sim.\nPalik pawlcun himi Bomb puahnak sanhi an zingzoi rero laiih, Bus sungih to tu minung in palang sungah Petrol maw Gas maw a thunih cumi cu a puakter pang a si ding tiah zumnak tumpi an nei tiah BBC cun a sim. Syria ramhi buainak suaktuk dahlo ralmuangzet a siih, Asinan nikum September thla ah khan Sunni Muslim Tapung Fatah Al-Islam pawlin Damascus khawpi ah Bomb an puah ih Minung 17 an rakthi zo. tu ah cun Cozah lamkhal an ralring zet thlang.\nUS In Iran Thu A Pe\nUS White House thupuangtu Robert Gibbs cun Iran in hremnak pek a tuar duhlo a si ah cun a Nuclear tuahnak thilri thuhla ah ram paruk US, UK, France, Germany, Russia leh China duhdan a pawmding a si a ti. Robert Gibbs cun Iran in ram paruk duhdan cu a lungduhlo ih a pahbal sinsin ih cu ruangah Iran parih zawi awi theinak tikcu caan khal a liam cak vivo ih Iran hin tuikum sung lawng tikcu caan a nei thlang a si a ti. cu ruangah a Nuclear thuhla ah hin ram patuk ih duhdan thlun lohli dingih thu kanpe a si a ti. ram paruk duhdan a thlunlo a si ah cun hremnak pek a si ding tiah Robert Gibbs cun a sim.\nHi ram paruk pawlhin UN Security Council fehdan ding khal an rel dingih Iran hin a Nuclear thilri Ralthuam tuahnak ih hmanglo ih a mai ramsung Electrict Power tuahnak dingih a hmang taktak ding a si khal len a mai ramsungah tuahlo in Russia ramah a kuat ding a si tiah hi ram 6 pawlcun thu an pe.\nHimi laiah Iran cun himi thu a pawmlo thu a puangih hlei ah an ram President, Mahmoud Ahmadinejad cun tuikar tlawngkai nithum ah khan tuihlan hnakih Nuclear tuahnak thilri an neih tambet tumthu a paungih, Mizansun khalah Iran Parliament cun International Atomic Energy Agency (IAEA) ih Iran ram duhzawng kalhih thil titu cu ziangvek ram an si khal len Iran thawi an peh tlaih awknak leh an laicin awknak thuhla zohfel sal a si ding tiah Parliament cu an Pass.\nIran lamih ttang ringring tu Russia khalin tui Nuclear thuhla ah cun a ttan nawnlo ih, Asinan Russia Prime Minister Vladimer Putin cun Iran cu hremnak pek a si khallen a nem theibik ih pek siseh la tiah mizan sunah a puang sal lala ih, China leh Russia hi Iran parah an thinlung ngaingai theih thei an silo.\nHaiti Ram Ling A Hnin\nUN In Somalia Ah Office Awng Ding


Malaysia UNCHR in mithar a la ngaingai maw? - The Chin Times\nThe Chin Times > Blog > Lawrkhawm > Thlirnak > Malaysia UNCHR in mithar a la ngaingai maw?\nTui zing, November 28, 2019 ah Myanmar ram ihsi raltlan mipi tamzet cu UNHCR in mithar a la ding tiah ruatin UNHCR office hmai ah an pungkhawm ciamco. Tui zing, zinglam nazi 1AM ah UNHCR office hmai an khat ṭheh zo tiah thuhla theih a si. UNHCR in mithar a la ding timi hi Community pawl in siseh anmah UNCHR officer lala hman in thuhla an theihlomi a si ih, mipi in khui lam thu an rak thei timi cu khawruah harza a si.\nThu umdan cu, Mizansun, November 27, 2019, ah khan Kachin mi minung 80 hrawng cu hringhrim in appointment khal um cuanglo in UNCHR ah an feh ih UNHCR ṭuanvo neitu lam in an zate hnen ah, tui hnu lam thla 10 hrawng ah kawh ding nan sile, kan lo ko leh ding anti ih Cahnah fate (appointment cahnah ngaingai si lo) an pe ih cutin an tlunter.\nMizansun lam ih minung 80 pawl kan lo ko leh tla a si thei, tiih Cahnah fate an rak pekmi thu cu hmun kip ah a darh vivo ih “mi ih thusim sawng le Ar hma cuk” an ti bangin midang dang in an rak theihsawng vivo tikah UN in mithar a la anti ih cutin minung hi zat UNHCR hmai ih hung tlar-aw an si.\nUNHCR in mithar a la siloin mipi lamsawn in an mahte palung in UNHCR in mithar a la tiih an hung panmi a si. UNHCR in a thup a thli in mithar a la dahlo, community pawl hnen ah a simthan ṭheu.\nMithar lak ding thu thawn pehpar ahcun UNHCR hin ziangti lam khalin Community pawl pehtlai lole simthei loin a um lo ding. Ziangah tile, Malaysia ih ummi raltlan pawl cu mah le community nei cio an si tikah UNHCR khal ralring zetin hna an ṭuan ve.\nCuruangah tui zing ih thuhla thar UNHCR in mithar a la timi cu UNHCR in official ih thusuah a tuahmi a si loih mipi lam sawn in mizansun lam ih minung 80 cahnah fate an pek ruangah in pe ve menthei timi ruahsannak thawn feh an si sawn, miṭhen cu thuhla theilo bepbep tawngpa feh ih fehve men an si.\nPrevious Article Korea Lemcang le hla sak thiam Gu Hara cu a inn ah thi cia ih hmuh a si\nNext Article Benjamin Sum Sunglawi zetih hmuah an Tum


"A Si Lo" "A Si" Ti Aw - Chinland Today Media\nNovember 16, 2010 11:48 pm·0 comments\n“A Si Lo” “A Si” Ti Aw\n2 Timote 2:20-22\nPathian faate le Satan faate an dan awknakbik cu himi hi a si: a dikmi a tuah lotu le a unau a duhdaw lotu cu Pathian faate an si lo. –1John 3:10\n– Ezekiel 5-7\n– Hebru 12\nKan kut kan kholhfai tikah kanmah tein kan kholh maw? “A si.” Asinan “a si lo.” Sappia le tidai in a kholhfai, kanmah kan si lo. Asinan tidai le sappia hmang in kan kut kholhfai ding cu kanmah ih hrilmi a si.\nPaul in, “Zokhal a ttha lomi hmuahhmuah a hrial ih thiangte in a um a si ahcun hnattuan sunglawi hrangah a Bawipa ih hman tlak a si,” (2 Tim. 2:21) a ti. Kanmahte sualnak ihsin thianter theinak huham kan nei tinak a si lo. Jesuh Khrih ih kholhfainak kan hmang tinak sawn a si.\nFilipi 3:9 ah hiti’n in sim, “Amah thawn tlamtling ih kan pehzom awk theinak dingah ziangzongza cu hnawmhne men ah ka ruat. Keimah bul in dingnak ka nei nawn lo; Daan thlun tahrat ih ngahmi dingnak pawl khal ka nei nawn lo. Atu ih dingnak ka neihmi cu Khrih zumnak thawng ih pekmi Pathian hnen ihsin kan ngahmi dingnak a si.”\nKhrih kan cosaang tikah a thihnak le thawhsaalnak in sual ih thuneihnak le cawhkuannak ihsin in luatter ih nitin kan nunnak ah conhlan dingmi le el dingmi in theihter. No lai taksa hiarnak cu kan el thei ding (2 Tim. 2:22) ih dingfelnak, zumnak, duhdawtnak, le daihnak cu kan cohlang thei ding.\nNitinte kan thianfai awk ruangah a tthami hnattuan hmuahhmuah ttuan thei dingah Bawipa ih hman tlak kan si ding (c. 21). – Albert Lee\nBawipa, a dik le a tthami ruat thei dingah in bawm aw,\nA thiang le upat tlak thil hmuahhmuah in an lo phuang;\nThangtthat tlakmi kan ruah tikah,\nKan nun sung Na hrangah nun kan duh. – Fitzhugh\nRuahnak dik cun nun daan dik ah mi a hruai.


Taliban Pawlin Siangpahrang Tupa Thah An Tum - Chinland Today Media\nSeptember 12, 2012 1:43 am·0 comments\nTheihcia zo vekin Britain Siangpahrang tupa Prince Harry kum 27 micu ralkap a si vekin Afghanistan ramih hnattuan dingin kan dung zarh ah khan kuat a siih, hihi Taliban pawlcun thahsuak tengteng an tumthu an puangcih, Taliban thupuangtu, Zabihullah Mujahid cun Prince Harry thahdan dingih tumthah nak felfaizet timtuah nak an neihzo thu a puangih, Prince Harry leh British ralkap bawi mi pawimawh pawl Helmand Province ih um pawl cu thah an tum bikmi a si thu a simih Prince Harry hi rukhlo an tumlo thu leh a umnak hmunih thah mai an tumthu khal a sim.\nPrince Harry hi kandung zarh ah khan Afghanistan ramih British ralkap hmunpi Camp Bastion a thlengih a mahhi Helicopter Apache a mawngdingih a hmun tinkim ih thil umdan a zohkual vivo ih hleiah a ttul danih zirin raldo vanzam khal a kilphah ding. Prince Harrry hi aliamcia kum 4 ah khan Aghanistan ramah an rak kuatzo nan Taliban pawlih thatsuak tengteng dingih an tumtuk ruangah kawhtlungsal a rak sizo, tuah an kuatsal.tuittum hi thlali sung um dingih kuatmi a si.\nPrince Harry hi a ralkap hminah Harry ti a silo ih Captain Wales tiah kawh a si, a mahhi kandung naite khalah Las Vegas ih Hotel pakhat ah fala nu thawi lawngte fangkheh ih an pawl awklai zuk leh thuhla suahter ciamco a si.\nMizan sunah khan Iraq ram khawpi Baghdad hmun dangdangah bomb a puakih minung 42 an thiih, midang 120 hrawngin hriamhma an pu. himi buainak hi Sunni Mulsim leh Shiite Mulsim pawl karalk eltai awknak leh doawknak ruangih suakmi a si tiah theih a si.\nMizan zing khawnvanzawng ihsin Bomb pawlhi hmun dangdangah a puakih, Dujail khawpi khalah Tapung pawl leh ralkap pawl kahawk nakah minung ziangmawzat an thiih, cumi hnute ah Kirkuk khua ih Palik lakthar mi pawl dintlarnak ah Car a bomb a puakih hmun dangdang ih buainak suak kawmkhawm in mizan sunah ah Iraq ram sungah minung 92 an thiih midang 362 hrawngin hriamhma an pu. himi buainak suakter tucu Al-Qaeda pawl an si tiah Iraq Interior Ministry cun an sim.\nTaliban Ka That Ve, Prince Harry


Awnmawi - T.Than Thawng - Chinland Today Media\nAwnmawi – T.Than Thawng\nT.Than Thawng Thutawi\nHmin…………………………….. : T.Than Thawng\nSuahni………………………….. : 19.12.1978\nNu le pai’ hmin…………….. : Za Kulh Sum & Lalhmingthangi\nUnau……………………………. : Pa Sarih lak ih pa 6 nak\nKhua……………………………. : Pinkhunglay,Kalay Township\nFimthiamnak……………… : B.A (Geography)\nCT : Hla na tum mi lakah ziangmi Album na lungkim bik?\nTT: Lungkim ngai ngai a um thei lo ee..A caan lai (ka tum lai) ah lungkim hmanseh la thla 5/6 a liam cun sam mi a lang vivo.\nCT: Na solo tam sawn hi Blues scales tam deuhin kan theiih hna a lut thlum nasa. Blues line thawn pehparin Kawlram ah hmin na nei zet ti tla kan theiih kan mi le sa sinak pakhatin kan hmaihngal zet. Himi thu thawn pehpar in in sim thei pei maw?\nTT: Blues ngaingai cu a thleng ban lo ding nan, Blues thawn ih pehpar aw in Influence tu cu tampi ka nei ve. Ka Saya neta bik, Ko Kyaw Kyaw (Nightingale band) hnen in siin Blues thu hla ka thei thawk siin ka thei. Cun, Mr.Guitar Café (1996) ih ka tum lai ih ka tum pi Ko Myo Htun (Ex: The Wild Ones,Aces) hnen ih sin Blues Mood cu ka ngah tam zet. Curuang ah tla a si pei maw ka ti..”BLUES SCALE tum tam deuh..” in ti nak.. J.\nCT: Leitlun le Kawlram ih Guitarist mi langsar na uar zet mi pawl?\nTT: “Uar mi pawl.” Ti ah cun an tam tuk ih relcawk tla a si lo ding. Sinan, an Style ka Copy deuh pawl cu: Kawlram ah ka Saya (ne ta bik) Ko Kyaw Kyaw, Leilung tlun ah: Eric Clapton, Paul Guilbert le Nuno Betten court’).\nCT: Zo ih lesson ihsin tam bik na zir ngah?\nTT: Paul Guilbert ih Lesson mal lai ka tum. Cu lo cu, a cang thei tawp in hla ka ngai i keimah te’n Improvise ka tuah re ro men.\nCT: Music life thawn pehpar in na rak zuam daan, na background malten in sim thei pei maw?\nTT: “Phun hra ka awng tengteng ding, University kai phah in Music lam zin ka zawh ding, MISIC lawng hna ah neih thei ding in ka zuam ding” ti hi ka rak tum tah ve mi a si theu. Sinan tutiang cun kan nung ceu cu a si ko nan, ka beidawng hrih lem lo. J(Hi mi thu hla ah rel maw tha/thalo ka ruat thiam lo mi tam pi a um).\nCT: Laimi le Music ziangtin na hmu?\nTT: “Kan duh zet, nan kan UPAT thiam lo deuh” tiin ka hmu.\nCT: Music professional pakhat si ding ah ziang mi pawl a thupi?\nTT: Keimah khal hi Proessional ah cun ka ruat aw ngam deuh lo. Si nan, Prof’ siding ih thupi ka ti mi cu…Music cu tu le tu ih zir ih hman thei thil a si lo ruangah, nitin cat lak lo in Practice rero, thinking le Listening tla thlah thlam lo, Kut,thluak le thinlung sung ah READY MADE nei tam a thupi zet ding a bang.\nCT: Na hla tummi tam sawn hi Section player in maw na tum tam deuh asilole Band in? A tu ih na kut tleih Band hmin?\nTT: Kan Local Band, T. Melody hla lo cu Rangoon ih kan Band formed mi 99% in kan tum.\nCT: Hmai lam caanih Laimi leh Music hrang na sunmang?\nTT: Tumtah mi nei ih kan tuah vi vo le, tui hnu kum reilo te ah LAIMI MUSICIANS THA tam pi an rak suak thei ding..(Laimi cu Music talent, Automatically in Pathian hnen ih thluasuah kan co mi siin ka thei).\nCT: Music lam tuipawl hi an thinlung a nem an tiih a dik maw? Ziangah a si pei?\nTT: JA caan caan le a nem, a caan caan le a Khauh in ka thei men…Ziang ruang ah ti cu ka rel thiam lem lo.\nCT: Solomon Menrihai ih “Guitar Hangfim” hi Acoustic rori a siih na feeling dan in ruah aw?\nTT: A tha ka ti ko.. Special tak ih rel ding cu ka thei lem lo.\nCT: T-Melody Mizoram ih nan feh tum ih na thuhla In ruah bet aw?\nTT: 2006 Oct’ ah tum khat,2009 March (??) ah tum khat kan feh. Aizawl Vanapa Hall, Millenium Center(Roof) Lunglei, Kolasib le Champhai ah Show kan nei.\nCT: Show nan nei hnuaihni ih nan hlawhtlinbik tum?\nTT: Show kan neih nak hmuahhmuah ah kan beisei ban loh Mipi an ra khawm theu in ka thei, kan lung-awi zet.\nCT: Na hmin Thanthawnga “a” hi tel lo sehla a pawi tuk kem?\nTT: Ka hmin ko tu ih thu in ‘a’ a tel in ‘a’ a tello theu siin ka thei. “a” a tel leh telloh ruangah LAIMI ka sinak a hlo cuang loin ka thei. A pawi ka zum lem lo….\nCT: Drummer Zama (L) thawn nan tum tlang tamin kan theiih, na thinlungten na hlam theu maw?\nTT: Kum 16/17 kan si ih siin tum tlang theu kan si (a thih hlan tiang). A hlei ce in ROCK HLA kan tuah caan ah ngai a um thei zet. A nih kha ROCK SPECIALIST deuh a si.\nCT: Rit theihthil leh Musicians hi an zawm aw deuh an tiih, ziangha na ngaihdan?\nTT: Music timi cu: Thluak fim, thinlung fim kerki te ih tuah ding ah ka ruat.\nCT: Ziangtik ihsin tingtng na rak tum thawk?\nTT: Kum 7 ka si ih siin A, B, C, D…..ka rak tum thawk ve.\nCT: Na tingtang tum nakah na mualphonak maw na cangsualnak a um dah pang maw?\nTT: Um ve dah ko ee…rel cengah cun tampi a um.. rel cawk tla a si lo ding e..\nCT: Awnmawi lamah na unau sungkhat pawlin tha an lo pe maw?\nTT: Pe ko.\nCT: Na awnmawi zalam tluanih bingbo na timi harsatnak?\nCT: Hla khal na phuah tin kan theiih, hla fing ziat hrawng ha na phuah? Na hla phuah mi zopawl in ha sak?\nTT: Hla hi ka phuah thei lem lo ee…Ka phuah ve mi hla 1 cu, Ka Hmangaihche ti mi..Lalnunsanga & Lalpanliani’n an sak mi a um ve.\nCT: Awnmawi hrang ziang tlukin caan na pe thei?\nTT: Tu ni tiang cun Awnmawi ti lo hna dang tuan ka nei lo.\nCT Thangthar nonawn awnmawi atcilh dingah na lungkim pi maw?\nTT: Lungkim pi ko.\nCT: Awnmawi ih a thupitzia in ruah bet hen?\nTT: Ram, hnam, miphun le zumnak, thleidan a nei lo in ka thei (ka rel sual maw cu theih loh)\nCT: Ziangruangah awnmawi ah hitluk na rak pe aw?\nTT: Phun 9/10 ka si ih siin ka tumtah mi bik a si.\nCT: Solomon Menrihai ih Hla 13 album pawl hi tum a har zet in kan theiih, harsatnak na nei maw… arrangement le music vekah?\nTT: Harsatnak ka nei lem lo in ka thei. (A caan lai ih ka ban tawk ah) Arrangement hi mi pakhat lawng tuah lo in kan za te’n (Band Members) kan tuah khawm ih kan Mood a kai aw zet in ka thei.\nCT: Hla 13 album leh Guitar Hangfim ahkhan ziangmi na satisfied (Na diriamnak bik)?\nTT: Lungrual te’n kan tuan khawm nak parah\nCT: Ziangvek instruments, effects leh guitar na duh bik leh na hman tambik…?\nTT: Guitar cu: Gibson,Fender (Stratocaster)le OLP ka hmang tam bik..Processor cu ka thleng re ro ko..DI (SansAmp) ka duh zet .\nCT: Cun, recording ah teh equipment ziangvek na hmang, ziangvek ha tha na tih zawng?\nTT: Monitor (Sound) flat a si ah cun nuam ka ti ko.\nCT: Mi tampiin Blue guitarist si lovin rock guitarist sawn an lo tiih, khui lam ha na feh deuh?\nTT: Kawlram ah cun LINE ngai ngai tla neih a theih loh e..Album khat ah hla Style ci 4/5 lai tum a tul theu ruang ah ROCK music cu ka hril deuh ding a bang..j.\nCT: Sim bet duh na neih len….\nTT: Tongkam thiam in a daih love… hehe\nCT: Chinland Today website hi na rak thlir ve dah maw?\nTT: thlir ve theu ee.\nCT: Lo pehtlaih kan duh len….\nTT: No15.San Yeik Nyein 2nd lane


Rannung Hmangih Thlirnak - Chinland Today Media\nAugust 4, 2014 9:55 am·0 comments\nMilai hin fimzirnak ah hnuailam ihsin tlunlam kaiso tengteng dingah kan ruat cio, asilole thansoh timi cu hnuai lam ihsin tlunlam ih feh khi asi kan ti; himi hi kan rinhmang, kan duhduh phuahcopmi, hminthan duhnak men ih zirhawknak phun khat asi kan ti khal le a sual lem zik lo\nThansoh Bawmtu Part – 4\nRAN NUNG HMANG IH THLIR NAK\nAsinan, rannung ihsin zirnak le hmuhnak cu milai ih tuahmi thawn hmuhdan, thlirdan abang lo. Ahmaisabik ah rannung hmang ih thlirnak, ruahnak pe aw ding kan si ruangah Pathian ih sersiammi vate fanopawl an bu ihsin zam an zir suak zoh men ding khi asi. Vate fanopawl an bu ihsin zam an zir thok tikah tlunlam ah direct kai loin hnuailam ah an tla, leilung an thlenzik tikah thazang lak hna an thiam ih an kaiso sal. Cutin zam an thiam. Himi hi a dik dawhmi kiangkap ihsin zirnak asi.\nMilai hin fimzirnak ah hnuailam ihsin tlunlam kaiso tengteng dingah kan ruat cio, asilole thansoh timi cu hnuai lam ihsin tlunlam ih feh khi asi kan ti; himi hi kan rinhmang, kan duhduh phuahcopmi, hminthan duhnak men ih zirhawknak phun khat asi kan ti khal le a sual lem zik lo.\nAsinan, vate fano in a nu bang dingin a bu ihsin zam zir dingih a suah tikah tlunlam kaiso lo in hnuailam ah atla. Tlunlam thlen ding ahcun mi kut hnuai umta atul ti thufim cu kan nei, mi nehnak tha bik cu duhdawtnak le tangdornak asi thu Bible khalin in zirh cio. Mitampi cun kan thla a zawng hlan ah kan thinlung khaw ruahnak a beidong hmaisa theu ti kan hmu.\nCutikah leitlun ih mi hlawhtling kan rak silonaksan von zoh vivo hnu cun mah le mah rinhlelawknak , thinlung beidongnak, ralkhat thlen duhnak thinlung kan mah ih aum nawn lo thu kan hmu. Kiosa hin a vanglai ah kum 3 vei khat a thazang a san aw ringring, Tipi tilian cak nak hmun ih lehlam ral ihsin lehlam ral saipi hman ih dingten a tan theilomi tilian maksak ih ralkhat ah target anei, tilian atan taktak tikah sir keh le vorh, dunglam khal a zoh nawn lo, hmainor in dingten a feh phah ah a target hmun thleng dingin a target lawng a zoh, cutiiih a hlawhtlin tikah hro suangin a rum, cui’ a rum aw theitu ramsa hmuahhmuah in an umnak hmun ihsin an bok ih upat nak an rak pe.\nLehlam ah tlawngin ah sual tuah atha lo, sual cu tlansan ding tiih zirhawknak thawn khal a pehparaw , cutikah tlawng an theh hnu ah an bu (E le S bu ihsin, mi kut hnuai hnatuannak hlawhman tha deuh ngahnak ihsin) ihsin leitlun ih zam suah ding ziangtik hman ah an zir ngam nawn lo.\nMihlawhtling si kan duh cio ruangah,” Cak le raltha in um aw, ziangahtile ka lo pe ding tiah nan pu nan pa hnen ih ka rak kam ciami hih ram hi nan lak tikah Israel mi pawl hi nangmah in na hruai ding, Mosses ih a lo pek mi thukham cu kimtein thlun dingah cakzet le ralthazet in um aw, thukham fatebik tiang daithlang loin thlun awla na fehnak kipah na lam a tluang ding, thukham cabu cu hngilh hrimhrim hlah. A sungih nganmi bangtuk ih na nun theinak dingah a sun a zan in siar ringring aw. Cu tiih na tuah asile na thangso ding ih na tuahmi hmuahhmuah ah na hlawhtling ding, cakzet le raltha zet in um aw tiih thu ka lo pekmi cu ziangtik hman ah hngilh hlah, tihhlah, na thin nau hlah, ziangahtile Bawipa na Pathian keimah in na fehnak kipah ka lo umpi ding asi,” tiah Joshua. 1:6-9 ati.


PDF si vek ih Lem cangtu mibumhmang pawlkom an mual phoh - Falam Online Media\nPDF si vek ih Lem cangtu mibumhmang pawlkom an mual phoh\nRampi a buai lai fang cu caan ṭha ah lakin SAC ralhraang dotu hrimkai sivekih Lem cangtu mibum hmang pawlkom pakhat cu Kawlram Journalist 2 in an mual phoh.\nCupawlcu Burma Army ti`n hmin an pe aw ih an thuhla zirzoitu Journalist cun an cangvaidan caan rei zet kan rak zoh ciang zo a ti.\n“An nih hi, Kawlram a buai hlan ihsin zinkong phunphun hawl ih mibum hmang an si. Kawlram a buai veten ralhraang dotu sivekin Lem an cang ih bulpakin mipi bawmnak an dil” tiah thuhla phorhsuaktu Journalist cun a tarlang.\nMipi Lung ciahneh thei dingin Facebook cahmai ah zuk fir cawp an tarlang ih raldo zirlai video tawi tivek khal ramdang ralkap a si mi “Lao People’s Armed Forces” pawl ta an hmang.\nBurmaarmyburmese timi blogspot an nei hngehnge ih kan “tacik” tiih tarlangmi cu Lao People’s Armed Forces tacik a si. Tacik lai fang ah “Burma Army” ti`n mirangca an belh.\nBlogspot/Website tuahtu tiih tarlangmi Thaw Htet Sait cun “kei mah cu Army Leader ka si. Hmaisabik ih ka rel duh mi cu …. kan nih cu zoi` pawlkom/hriamkai thawn hman pehtlaiawknak a neitu kan si lo. Zo hnen hman ah bawmnak kan dil dah lo ih, netahnu khalah kan dil dah lo ding. Min Aung Hlaing doding hi kan tumtahbik a si” a ti.\nBurmaarmyburmese website ih tarlangmi cangan kim ciang\nမည်သည်သူဆီကမှ အလှုခံခြင်း အကူအညီရယူခြင်း\nMyanmar Army ဗိုလ်ချုပ်မင်းအောင်လှိုင်ကို တိုက်ခိုက်ရန်ရည်ရွယ်ချက်ဖြင့် ဖွဲစည်းထားပါသည်။\nကျွန်တော်တို့၏ စစ်ပညာများသည် မြန်မာနိုင်ငံ မည်သည်အဖွဲဆီကမှ သင်ယူထားသောပညာမဟုတ်ပါ။\nကျွန်တော်တို့၏ အဖွဲတွင် သက်ဆိုင်သောနိုင်ငံများမှ\nစစ်သည်များနှင့်ရင်းနှီးကျွမ်းဝင်သော စစ်သားများပါဝင်ထားပါသည်။ ထိုနိုင်ငံများ၏ ဘာသာစကားများကို\nအဖွဲ၏ဆန္ဒအရ ကျွန်တော်တို့သည် ခွဲထွက်လာခဲ့သော\nလက်နက်ခဲ့ယမ်းများကိုလဲ ကျွန်တော်တို့အဖွဲတွင် စစ်သားစစ်သည်တိုင်းလုံလောက်စွာ မောင်းပြန်သေနတ်များနှင့်အခြားသောလက်နက်များစွာ ကိုင်ဆောင်နိုင်ပါသည်။ထိုကဲ့သို့ ကိုင်ဆောင်နိုင်အောင် ကြိုးစားပေးခဲ့သော အဖွဲကစစ်သည်များနှင့် ငွေအလုံအလောက်ပေးအပ်ခဲ့သော အဖွဲကသူငယ်ချင်းစစ်သားများကို ရှေဦးစွာ ကျေးဇူးတင်ပါတယ် ❤\nကျွန်တော်တို့စစ်သည်များတွင် အထူးတပ်အတွက် သီးသန့်ခွဲထွက်နိုင်အောင် စစ်သည်များကို အကောင်းဆုံးပိုချလျှက်ရှိပါသည်။\nမြို့ပြတိုက်ပွဲများထက် တောတောင်တိုက်ပွဲများကို အလေးထားသောလေ့ကျင့်မှုများကိုဦးစားပေး လေ့ကျင့်ပေးထားပါတယ်။\nကျေးဇူးရှင်စစ်ပညာကိုပေးအပ်သော နိုင်ငံများကို အထူးပန်ဆင်၍ ဘတ်၏logiကို ထည့်သွင်းထားပါသည်။\nတောင်သူဦးကြီးများအတွက် ကိုယ်စားပြု စပါးနှံ\nကျွန်တော်တို့ တပ်တွင် စည်ကမ်းများချမှတ်ထားပါတယ်\nမိဝေးဖဝေး ကျွန်တော်တို့ကိုယုံကြည်စွာ လာရောက်ပီး\nတိုင်းပြည်တာဝန်ထမ်းဆောင်သော စစ်သည်မိန်းကလေးများကို မပြစ်မှားကြရန်နှင့်နှမအရင်းအမအရင်းလို့ ကာကွယ်စောင့်ရှောက်ရန်အထူးruleချမှတ်ထားပါသည်။\nRespect soldier girls\nဒီကာလမပြီးမဆုံးခင်အထိ ချစ်ကျွမ်းဝင်ခြင်းများအခြားသောလုပ်ဆောင်မှုများကို လုဲးဝကိုလက်ခံခြင်းမရှိပါ\nမည်သည်အပြင်သူစိမ်းတစ်စုံတစ်ယောက်မှ လက်ခံခြင်းမရှ်ိပါ ယခုရော နောက်ရော လက်ခံခြင်းမရှိပါ။\nနောက်တွင် ဒီထက်ပို၍ တိကျစွာတင်ပေးပါဦးမယ်”\nFB cahmai le Website ahcun cutin an tarlang nan an ralkap sungtel tiih tarlangmi bulpak account hmangin bomnak an dil tiah thuhla zirzoitu Journalist cun a ngan.\n“Mino zuk mawi tete an tarlang ih, an mah thapetu falano pawl cu messenger thawn bulpakin bomnak an dil”.\n“An mah thawn pehparmi account Lem 50 luan a um. Account 1 ah rualpi thawng 3-4 hrawng an nei fingfing. Cuzat rualpi an nei cu mi ziangzat an bum ding ti ruah theih a si lo” a ti.\nMi bum hmang Burma Army thuhla phorh suah a si ruangah an mah thawn pehpartu FB account tamzet cu tawh an hren hlei ah, miṭhen cun account rorin an malh a si.\nAccount Lem tamzet lakih Pakhat ……\nAmahlawng hmanin dungthluntu 1000 luan a nei tikah mipi lam ṭangtu hriamkai tiih a ruattu bum tuar ziangzat an um ding ti cu ruah ngam a si lo.\n← January thlasung Falam peng doawknak ah ralhraang SAC ralkap 80 luan thi\nPu No Than Kap relmi “DOLETNAK UMZIA” →\nSekan mithi inn ih kaihkhih tuar pawl thuhla theih cin\nPDF ralkap ṭih ah Mipum maldeuhnak ralhraang Sakhaan pawl an fin aw\nMay 14, 2022 May 14, 2022 Ni Hnem Sung 0


Tuizing Vanzam tlakmi ah SAC ralhraang bawibik sangtu Soe Win tel thei - Falam Online Media\nTuizing Vanzam tlakmi ah SAC ralhraang bawibik sangtu Soe Win tel thei\nJune 10, 2021 June 10, 2021 Ni Hnem Sung\t0 Comments\nJune 10, Pyin Oo Lwin sakhaan kiangih ralhraang vanzam tlakmi ah a totu mipum 16 an um tiah theih a si ih, cumi ah mipum 14 hmin cazin lawng suakin mipahnih cazin a hlo tiah Naypyitaw naivai, Thlipar pehtlaihnakzung ih ralbawi pakhat simmi cu Kachin Multimedia in a tarlang.\nTuizing vanzam tlakmi ah SAC ralhraang bawibik sangtu Vice-Senior General Soe Win khal a tel thei tiah Naypyitaw naivai ralbawi cun a sim nan Kachin Multimedia cun nemhngetnak kan nei thei lo tiah an tarlang.\nMinung 14 tomi ralhraang vanzam tlakmi ah 12 thi in mi pahnih nungdam an um tiah theih a si.\nVanzam tlak thu SAC ralhraang in tarlang\nVanzam par hnaṭuantu telin Phungki, mibawmtu le rakap 14 (zatekom) tomi vanzam cu Pyin Oo Lwin sakhaan kiangah June 10, zinglam nazi 8 hrawngah a tlak tiah SAC ralhraang in thu an suah.\nZinglam nazi 7 hrawngin Naypyitaw ihsin zamsuakmi ralkap vanzam ah hnaṭuantu 6, phungki le mibawmtu 8 an tel ih, Pyin Oo Lwin sakhaan kiangih a ṭumtum fangah biakpawh theih nawn loin a tlak mi a si tiah SAC ralhraang cun thu an suah.\nVanzam tlak thu thawn pehpar in cipciar in thusuahnak an nei lo ih, minung 14 lak in nauhak pakhat le ralkap pakhat an nungdam tiah SAC ralhraang in thu an suah a si.\n← Amazon 30th anniversary gifts bumawknak phen ah ….\nFalam ah June 1 ihsin a pehpeh in ni 9 sung Covid nat nei an hmu →\nYangon khualipi ah Nazi 11 sung internet phit an tum – ACSRangoon\nFebruary 21, 2021 February 21, 2021 Ni Hnem Sung 0\nMeeting thurelmi Audio file puut darh thu ah Magway cozah luban an kai\nHminthang/Ramkhel 7 kai dingin Warrant suah


Iran Nuclear A Lang Deuhdeuh - Chinland Today Media\nNovember 18, 2012 4:43 am·0 comments\nInternational Atomic Energy Agency (IAEA) pawlin Fordo ih um Iran ih leihnuai nuclear cetzung ah nuclear hriamhrei hrangih a thupi bikmi uranium sersuahnak le thianfai cu ṭhat sinsin a si theinak dingah tiin a veihnihnak serṭhatsalnak tuah dingin an ready zo tiin UN nuclear zohthlatu pawlin Tlawngkai Ningani, 16.11.12, ah an sim.\nIAEA report vek a si ahcun Iran leihnuai nuclear cetzung Fordo ah centrifuge timi nuclear hriamhrei tuahnak ding cet phunkhat hi 2,784 a um zo ih, a rei hlanah a lethnih ih tam 700 in 1,400 cu an tuah thei cing ding ti a si. Curuangah Iran in nuclear hriamhrei a tuah duh tiin Nitlaknaklam pawlin an rinhlel deuhdeuh. Tehran acozah (Iran acozah) cun nuclear kan tuahmi hi daihnak hrang liolio, daihnak lawnglawng a suahpi ko ding, a si tiin a el ve rero.\nTukum ahhin Iran ih nuclear uranium a sersuah ciammammi thawn pehpar in Iran le P5+1 tiih kawhmi (US, UK, France, China, Russia le Germany ram pawl cu tonkhawm in thureltlangnak an nei. Cucun malte thatnak lam a pan phah.\nFordo nuclear cetzung hi Qom khawpi kiang, ralkap umnak, tlangtluan tampi pawl sungah a thup te-in a um. Atu ahcun uranium sersuah thianfainak hi 90% hrawng cu ṭheh ih zum a si. IAEA cun Iran in nuclear sersuah thianfai zomi 233 kg cu an nei thlang ding ti a si. Tukum August ihsin 43 kg an nei cia zo. Tukum kumthok lamah khan Atomic Energy Organisation of Iran (AEOI) in uranium thianfainak 20% cu an ṭhehsuak ih centrifuge 96 kg an hmang.\nIAEA in an theihpi lo pi’n Iran cun nuclear tuahnak dingah nuclear fuel (mawtaw ih diesel vek) pawl cu Bushehr ah an ṭhawn tiin reportnak ah a telh. Bushehr khal nuclear tuahnak hmun a si ve. Cun Parchin timi ralkap pawl umnak hmun pakhat leh ah nuclear hriamhrei thawn a pehparmi zingzoinak cu a um tiin zum a si. Cucu Iran in a si lo ti’n a el thotho. Parchin ah nuclear thawn a pehparmi pakhat hman a um lo ti’n a el.\nIAEA cun report ah Iran in IAEA thawn tuantlangnak a nei lo tiin le, a netnak ah Iran in nuclear a tuah rero mi le Iran ih nuclear thilri zate hi daihnak suahpi duhnak thawn a si tiin kan relngam lo tiin a sim. IAEA in tuiṭum ih Iran nuclear thawn pehpar ih report a pekmi hi cahmai 13 a um.\nUS Ih Sawmnak Iran In Lungkimlo


FCFS – Falam Christian Fellowship, Singapore\n"Bawipa cu Pathian ih a neitu miphun" Saam 33:12\nFalam Christian Fellowship Singapore\n2017 Youth & Sport Day\n2017 Baptistma Peknak\nPATHIAN AH HNGATAW AW – V T. Kum 5, No. 41, Satuah (March) 2016\nPosted on March 22, 2016 FCFS mediaLeave a commentPosted in Cahran, Calai\n#by Mai Cung Hnem Kim 1. Ngaihsaknak langter dah lo fala/tlangval (ngaizawng) hnak cun hlimnak le harsatnak theihpi theutu rualpi tha le Pathian an hlusawn. 2. Theih ringring na duhlomi le relsuah khal duh nawn lo tiangih na can hman liam zo mi, lo theihsak ringringtu le lo relsuahsak ringringtu rualpi kawm hnak cun lo […]\nSO LUAN TI – II\nPosted on March 22, 2016 FCFS mediaLeave a commentPosted in Calai, Nunthuleng\n#by Mai Sokhlei Par Vawi khat cu innteknu’n vurbawm a ra zohfel ih hmakphek pum fun tawtmi a ra hmu. Cucun Tialte a ko ih, “Hihi ziangah na tawtter theh?” ti phahin Tialte ih kaa sungah hmakphek tawt cu a hnawh ciamco. Hmakphek durh le tawtpawl cu Tialte ih hmaiah pherh zelzelin an kai […]\nZOHFELTUI’ BIATHU – VT. Kum 5, No. 41, Satuah (March) 2016\nPosted on March 22, 2016 FCFS mediaLeave a commentPosted in Calai\n“Tuanvo na neihmi upat aw – Salai Napoleon.” Tuanvo kan upat cun tuahsuak ding ko kan zuam ih kan uluk, a `ha theibik kan zuam. Pelhsawlh kan phang ih mi’ in lawm, in pawrh lo khalle `uanvo parah taimazetin kan `uan. Tuanvo kan upat cun _ tlai, tiluamlam, a hmin men le pelhsawlh, tvk., a […]\nSO LUAN TI – I\nPosted on February 24, 2016 FCFS mediaLeave a commentPosted in Calai, Nunthuleng\n#by Mai Sokhlei Par (1) Singapore ih hnenum tuan a harnak hmuahhmuah pheh tahratin nuam zet bangih rak relaw a rualpipawl a vun mitthlam tinte’n a parah duhsaknak an nei lo tuk tiah Tialte cu a thin a hengsal ringring theu. Unau sarih lakih upabik Tialte cu phun hra a awn vete’n phunsangtlawng cawl sungih […]\nKum (68) nak Chin Phunpi Ni Hlunghlai In Hmang\nPosted on February 23, 2016 September 10, 2017 FCFS mediaLeave a commentPosted in FCF Thuthan\n#Fcfsmedia Chin Christian Fellowship Singapore (CCFs) hohanak in kum 68nak Chin Phunpi Ni cu Febuary 21,2016 sun, sunhnu 2.00pm-5.30pm tiang Nexus Auditorium, Cuppage Plaza ah hlunghlai zetin hman a siih mi 1000 lengin an hman thu theih a si. Pawlkom pakhat cio in Lai Laam laamnak, zaithiam pawlih awihnak, lai thuammawi hmuhnak tipawl in caan […]\nPosted on February 23, 2016 FCFS mediaLeave a commentPosted in Bezai, Calai\nby Mai Eden Thar @ Shalom Thal can cu an herliam Fur can in a pehzulhsal Ka lungduh ngaiin ka rum ka ro Ciahhngawngtu nang si aw A hersuaksal sikni tle lingleng Sunni a tawi zankhua sau e Thlapa cuanin timzan ah Cungvan thlirin kei lawng Ni le thla an liam vivo si February thli […]\nPosted on February 19, 2016 February 19, 2016 FCFS mediaLeave a commentPosted in Bezai, Calai\nby Mai Rimhmui Par Timzan thlapa eng hnuaiah Zandai zilthli nemte hrang zerzo Dawtnak biathu tintian phaiin Rinumnak thu kan tiam Hmailam can ruatin Siang lo cingte’n then a tul leh si Zantim hnuaiah lungkhatih kan tiamthu ruatin Nang ngai luaithli a luang biangno parah Ni le thla cu liam hmanseh Nang le kei dawtnak […]\nZUBILI (JUBILEE) KUM HMINPAWL\nPosted on February 19, 2016 February 19, 2016 FCFS mediaLeave a commentPosted in Cahran, Calai\nBy. Salai Napoleon Kum Zubili (Jubilee) Hmin 1 Paper (Cahnah) 2 Cotton / Calico ((Patpar / Patvar) 3 Leather (Savun) 4 Linen (Pathri-nem) 5 Wood (Thing) 6 Iron (Thir) 7 Copper / Brass (Darsen / Dar-eng) 8 Bronze (Dar / Dar-uk) 9 Pottery (Leibel) 10 Tin (Canphio/Rangva) 11 Steel (Kahpathir) 12 Silk / Book (Pupuan […]\nZOHFELTUI’ BIATHU – VT. Kum 5, No. 40, Vau (February) 2016\nPosted on February 19, 2016 February 19, 2016 FCFS mediaLeave a commentPosted in Calai\nFeb. 16, 1997 ih dinmi FCFS khal Pathian lamhruainak in tui’ kum Feb 16, 2016 ah kum 19 a kim thlang ding. Suahcam lawmnak khal Feb. 28, 2016 (Cawlhni) ah tuah dingin timlamnak neih rero a si. Kum 19 cu minung nunnak khalah mipitling, ruahnak pitling kan si thlang . Heb. 5:12-14; 6:1 ah zumtupawl cu naute […]\nVAPUAL TLANGAU LE REV. DR. LALDUHAWMA INTERVIEW\nPosted on February 16, 2015 Thang TeLeave a commentPosted in Calai, Interview, Media\n2014 December thla khat sung FCFS kilkhawitu Saya Rev. Dr. Lalduhawma cu Vapual Tlangau in a tanglam vekin kawmnak a nei. Thusuhnak tuahtu hi VT zohfel bawmtu Mai Daidim a si. VT : Na thuanthu tawi, Na hmin, nu le pa hmin, suahnak khua, na insang, tuih umnak le na thuken tipawl? Ṭṭ LDA : […]\nVapual Tlangau Journal